רשות המסים פשטה על מלונות דן: מנהל הכספים והחשב זומנו לחקירה - כלכליסט
רשות המסים פשטה על מלונות דן: מנהל הכספים והחשב זומנו לחקירה
עובדי רשות המסים החרימו מחשבים וחומרים נוספים במסגרת חקירת מע"מ המתנהלת נגד הרשת הנמצאת בשליטת משפחת פדרמן. החברה מציינת כי למיטב ידיעתה, "הדרישה שניתנה לה להמצאת מסמכים היא חלק מביקורת שנערכת ביחס לחיובי מע"מ של תיירים"
13.06.2018, 09:47 | עמרי מילמן
רשת מלונות דן שבשליטת משפחת פדרמן מדווחת הבוקר (ד') לבורסה כי אתמול הוצא לה צו להמצאת מסמכים לרשויות מע"מ. עובדי רשות המסים החרימו מחשבים וחומרים נוספים של החברה. החקירה מבוצעת על ידי מע"מ תל אביב מרכז.
לפי הודעת רשת דן לחקירה זומנו נושא המשרה הבכיר בחברה בתחום הכספים, חשב החברה ועובדת נוספת. ברשת מציינים כי למיטב ידיעתם הדרישה "הינה חלק מביקורת מע"מ שנערכת ביחס לחיובי מע"מ של תיירים".
דן מלונות מבהירה בדיווח כי להערכתה לחשדות נגדה "אין כל בסיס משפטי או עובדתי". עם זאת, מלונות דן מציינת כי "אין לחברה יכולת להעריך בשלב זה את השפעתם של האירועים הנבחנים על ידי רשויות מע"מ על החברה אם בכלל".
ההערכות הן כי רשות המסים חושדת שרשת המלונות העניקה פטור ממע"מ על התשלומים לבית המלון שמיועד רק לתיירים גם לאזרחים ישראלים, שאינם פטורים ממע"מ. אם חשדות אלו יתבררו כנכונים ייתכן ומדובר בהעלמות מס בהיקפים משמעותיים מאד.
מלון דן אכדיה בהרצליה. החשד: החברה חייבה תיירים במע"מ שלא כחוק | צילום: שאול גולן
מלונות דןפדרמןמע"מחקירה
"הרשת הנמצאת בשליטת משפחת פדרמן"...הדג מסריח מהראש...
עדיין טרי ולא נשכח איך מקמבן מכאל פדרמן קבלת מתנה מכחלון, בחצי חינם, של חברה ממשלתית מפוארת-תעש השווה הרבה מיליארדים . כל זאת ממש בימים אלה. "חסכון " קטנטן נוסף במע"מ לא אמור לשנות את חגיגת המיליארדים של קבלת תעש.
זוכר | 15.06.18
יטילו את האשמה על הש.ג./פקיד הקבלה
לך תוכיח "רוח"
רוח המפקד | 13.06.18
לא היה ולא נברא .קישקוש
אין כלום וגם לא החרימו מחשבים .ממש ים של טעיות בכתבה
מקורב | 13.06.18
תרגיל מוכר
תושב חול מזמין לתושבי ישראל חדרים כאילו מארח אותם וכך חוסכים 17 אחוז מעמ :-)
שון | 13.06.18
החברה ישרה כסרגל.רעש שיגמר בקול ענות חלושה
אחדהעם | 13.06.18